laion/Wikipedia-Exotic huggingface dataset:
וולטק קרדיו

וולטק קרדיו בע"מ (אנגלית: Valtech Cardio) היא חברה ישראלית שפיתחה הליך רפואי שמסוגל להחליף ניתוחי לב פתוח במקרה של בעיות מסתמים. בספטמבר 2015 פורסם על מכירת החברה לחברה האמריקאית Heartware תמורת כמיליארד דולר. החברה הוקמה ב-2006 והושקעו בה 70 מיליון דולר בלבד. המכשור הרפואי שפיתחה מאפשר תיקון והחלפה של המסתם הן באמצעות ניתוח לב פתוח והן באמצעות צנתור בלבד. החל משנת 2017 חברה מהווה חלק של תאגיד Edwards Lifesciences אתר האינטרנט הרשמי של וולטק קרדיו יורם גביזון, אקזיט ענק: החברה הישראלית שמתקנת את מסתמי הלב תירכש תמורת עד מיליארד דולר, באתר TheMarker‏, 2 בספטמבר 2015 מאיר אורבך, וולטק קרדיו תימכר ל-Heartware בכמיליארד דולר, באתר כלכליסט, 2 בספטמבר 2015 https://www.dicardiology.com/content/edwards-lifesciences-completes-acquisition-valtech-cardio ערך זה הוא קצרמר בנושא רפואה ובנושא כלכלה. אתם מוזמנים לתרום לוויקיפדיה ולהרחיב אותו.
ברשיר גריי

ברשיר יאזואן "וי" גריי (באנגלית: Bryshere Yazuan Gray; נולד ב-28 בנובמבר 1993), המשתמש בשם הבמה Yazz The Greatest, הוא שחקן וראפר אמריקאי. התפרסם בשל תפקידו בתור חאקים ליון בסדרת הדרמה המוזיקלית "אימפריה". גריי נולד וגדל בפילדלפיה, פנסילבניה. אמו, אנדריה מייברי, נכנסה להריון כשהייתה נערה, ובהיעדר אביו הוא גדל על ידי אם חד-הורית לצד אחותו הקטנה בריאנה. כשהיה בן חמש אובחן עם הפרעת קשב, ריכוז והיפראקטיביות. אהבתו הגדולה הייתה כדורגל בתקופת לימודי התיכון, אך הוא עבר למוזיקה לאחר שנפצע כשהיה בן 16. הוא התחיל להשתמש בכישרון שלו כאמן רחוב כדי להרוויח כסף ולעזור לאימו לעמוד בהוצאות המשפחה. הוא עבד גם בפיצה האט ואז השתמש בכסף שעשה שם כדי לשלם ולהכין את הקליפ הראשון שלו לפני שפוטר שם על התעסקות במוזיקה במקום עבודה. מאמציו הובילו בסופו של דבר לשותפות עם האמרגן צ'רלי מאק. ב-13 ביולי 2020, גריי נעצר על ידי המשטרה באריזונה בעקבות אירוע אלימות במשפחה לכאורה עם אשתו שהגיע לשיאו במצב של מתרס עם המשטרה. גריי עומד בפני האשמות בגין תקיפה בנסיבות חמורות, אלימות במשפחה והפרת סדר. מאז 2013, הופיע גריי במגוון רחב של פסטיבלי מוזיקה באזור פילדלפיה, כולל בפסטיבל Made in America Festival של הראפר ג'יי זי. הוא גם היה מופע החימום בהופעות של הראפרים Fabolous ו-2 Chainz. בשנת 2015, קיבל גריי את תפקידו הראשון בתור חאקים ליון, אחת הדמויות הראשיות בסדרת הדרמה המוזילית של רשת פוקס "אימפריה", לצד טראג'י פ. הנסון, טרנס הווארד וג'סי סמולט. הסדרה צברה קהל מעריצים ואף זכתה בפרסים בטקסי פרס גלובוס הזהבפרסי האמי, וגריי אף קיבל מועמדויות על משחקו בין היתר מפרסי ה-BET, בטקס פרסי NAACP Image וגם בפרסי בחירת הנוער. הסדרה סיימה את שידוריה לאחת 6 עונות ב-2020. בשנת 2018 שיחק בתפקיד הראשי בדרמת הריקודים "Honey: Rise Up and Dance" לצדה של טייאנה טיילור. שיחק גם בסרט הספורט "Sprinter" ובתפקיד הראשי בסרט הפשע "Canal Street" לצידו של השחקן לאנס רדיק. בשנת 2013 הוציא את הסינגל הראשון שלו "Respect". במרץ 2015, אושר כי סמולט וגריי הוחתמו בחברת קולומביה רקורדס בתור אמני סולו. ב-2015 כחלק מעבודתו בסדרה "אימפריה", הוציא מספר שירים שהצליחו ואף נכנסו למצעדי הלהיטים של בילבורד הוט 100, כמו גם למצעד שירי ה-R&B\היפ הופ ומצעד שירי ה-R&B. בין השירים שנמנים "No Apologies" ו-"You're So Beautiful" לצד ג'סי סמולט ו-"Drip Drop" לצד סראייה כחלק מפסקול העונה הראשונה של הסדרה. שנה לאחר מכן, כחלק מפסקול העונה השנייה; יצא השיר "Chasing the Sky" בו הוא שר לצד סמולט וטרנס הווארד. השיר הגיע למקום ה-24 במצעד שירי ה-R&B של מצעדי הבילבורד, והשיר "Good People" בוא הוא שר לצד סמולט והפעם הגיע למקום ה-20 באותו המצעד. מדיה וקבצים בנושא ברשיר גריי בוויקישיתוף אתר האינטרנט הרשמי של ברשיר גריי ברשיר גריי, ברשת החברתית אקס (טוויטר) ברשיר גריי, במסד הנתונים הקולנועיים IMDb (באנגלית) ברשיר גריי, במסד הנתונים הקולנועיים KinoPoisk (ברוסית) ברשיר גריי, באתר MusicBrainz (באנגלית) ברשיר גריי, באתר Discogs (באנגלית) Meet Bryshere Gray, The Bad Boy Doing Better On ‘Empire’, VIBE, January 21, 2015, URAL GARRETT, Empire State of Mind: Bryshere Gray Talks Hakeem And Working With Timbaland, HipHopDX, February 05, 2015
חוף שביתת הנשק

חוף שביתת הנשק (באנגלית: Trucial Coast וכן Trucial States, Trucial States of the Coast of Oman ו-Trucial Sheikhdoms; בערבית: إمارات الساحل المتصالح) היה הכינוי של שטח חסות בריטי שהקיף שבע אמירויות בחוף הדרום-מזרחי של המפרץ הפרסי, אזור שזכה גם לכינוי "חוף שודדי הים". ב-1820 כפתה בריטניה על שליטי החוף הסכמים להפסקת השוד הימי, הסכם שהורחב בשנת 1853 לכדי חוזה שלום ימי קבוע, ומאז קיבל האזור את השם "חוף שביתת הנשק". במסגרת הסכם זה הפך החוף למדינת חסות (פרוטקטורט) בפועל עד 2 בדצמבר 1971, אז קיבלו האמירויות עצמאות וכוננו את איחוד האמירויות הערביות. בראשית המאה ה-16 החלה ההתערבות האירופית באזור המפרץ. הראשונים שהגיעו לשם היו הפורטוגלים. הבריטים וההולנדים הצטרפו למירוץ האימפריאלי במהלך המאה ה-17, מרוץ שהוכרע לטובת בריטניה בסוף המאה ה-18. במהלך אותה מאה הרבו השייח'ים ראשי השבטים לעסוק בשוד ימי אינטנסיבי, שהוציא לאזור את כינויו "חוף שודדי הים". מבחינת בריטניה היה ביטחון הים באזור בעל חשיבות אסטרטגית כיוון שהוא נמצא על הנתיב הימי החיוני להודו הבריטית. בראשית המאה ה-19 החלה בריטניה לנקוט צעדים צבאיים כדי להבטיח את ביטחון השיט במקום. ב-1820 כפתה על השייח'ים מאבו דאבי, עג'מאן, שארג'ה, ראס אל-ח'ימה ואום אל-קיוין חתימת הסכמים נפרדים להפסקת השוד הימי, תוך שהיא מבטיחה את חוסר מעורבותה בנושאי פנים. הסכם שהורחב בשנת 1853 לכדי חוזה שלום ימי קבוע הן בין השיחים לבריטניה והן בינם לבין עצמם, שכלל גם את דובאי ומאז קיבל האזור את השם "חוף שביתת הנשק" (Trucial Coast). במסגרת ההסכם הגנה בריטניה על מדינות החוף והתחייבה לעזור בכספים לשליטיהן, אך גבולות המחויבויות ההדדיות לא הוגדרו באופן רשמי. פרק נוסף בהסכם היה מניעת סחר עבדים מהחוף. בסוף המאה ה-19, לאור התערערות האימפריה העות'מאנית, החלו מדינות כקיסרות הגרמנית והאימפריה הרוסית לערער על ההגמוניה הבריטית באזור המפרץ, דבר שהוביל את בריטניה להידוק ההסכמים ולחתימת הסכמי הגנה ב-1892 עם אמירויות החוף כמו גם עם בחריין, קטר וכווית. ב-1936 זיהתה חברת התעופה אימפיריאל איירווייז את העיר כַּלבַּאא' (كلباء) כאתר גיבוי חיוני למסלול נחיתה והיא זכתה במעמד אוטונומי נפרד משארג'ה, ב-1951 עם מות השייח' השליט בעיר, היא אוחדה מחדש עם שארג'ה. ב-1952, עקב פניית חברת הנפט Petroleum Concessions Limited לממשלת בריטניה, נכללה גם אמירות פוג'יירה בהסכם ההגנה והחסות. ב-1952, בהשראת בריטניה, החל שיתוף פעולה פדרלי למחצה בין שבע האמירויות, בצורת מועצה קבועה בראשות נציג בריטי והשייח' זאיד בן סולטאן אאל נהיאן. אולם ב-1968 החליטה בריטניה לפנות את כוחותיה שממזרח לעדן. כחלק מהחלטה אסטרטגית זו הסירה בריטניה את חסותה מעל אמירויות "חוף שביתת הנשק", וב-1971 הן נעשו עצמאיות. הפרוטקטורט הוגדר כפרובינציה של הראג' הבריטי ולפיכך היה כפוף למשרד לענייני הודו של הממשלה הבריטית והמטבע דה פקטו של האזור היה רופי הודי, כמו גם בקטר, בחריין ועומאן. חגי ארליך, המזרח התיכון בין מלחמות־העולם, האוניברסיטה הפתוחה כרך 1, חלק 3, עמ' 338 מדיה וקבצים בנושא חוף שביתת הנשק בוויקישיתוף מאמרים מאתר הספרייה הדיגיטלית של קטר: ECONOMY IN TURMOIL: GULF TRADE HIT BY PIRACY AND FAMINE MANUMISSION, NOT ABOLITION: BRITISH MEDIATIONS OVER SLAVERY IN THE GULF THE 1930S: THE GULF AS ‘HIGHWAY BETWEEN EAST AND WEST’ NEGOTIATING THE ORIGINS OF THE GULF’S AVIATION INDUSTRY THE 1940S: PERFECT PEACE IN THE MIDST OF WAR COUNTRY PROFILE: UNITED ARAB EMIRATES
קרב חרקוב

האם התכוונתם ל... קרב חרקוב הראשון – קרב באוקטובר 1941 קרב חרקוב השני – קרב במאי 1942 קרב חרקוב השלישי – קרב בפברואר 1943 מתקפת בלגורוד-חרקוב – (ידוע גם בשם קרב חרקוב הרביעי), קרב באוגוסט 1943 קרב חרקוב (2022) – קרב בפברואר 2022, נגרם בעקבות הפלישה הרוסית לאוקראינה
דברים שרואים משם לא רואים מכאן

"דברים שרואים משם לא רואים מכאן" הוא ציטוט מתוך השיר "לקחת את ידי בידך" שכתב הפזמונאי הישראלי יעקב רוטבליט ונטבע בשיח הישראלי כביטוי המציין שינוי באופן השיפוט כלפי עניין מסוים עם שינוי נקודת המבט כלפיו. בשיח הפוליטי, הביטוי מסביר את הסיבה לשינוי עמדה רעיונית בחלוף הזמן או עם שינוי במעמדו של אדם או בתפקידו, ומהווה סמל לפרגמטיות. השימוש הבולט ביותר בציטוט בשיח הפוליטי מיוחס לראש ממשלת ישראל, אריאל שרון, בבואו להסביר מדוע הגה את תוכנית ההתנתקות לאחר שתמך במשך שנים ביישוב שטחי יהודה, שומרון וחבל עזה. בשימוש בביטוי זה התכוון שרון לומר כי לא יכול היה להבין את נחיצותו של המהלך בתפקידים השונים שמילא, אלא מנקודת המבט של ראש ממשלה. בשנת 2016 יצא לאור ספרו של אריה אלדד "דברים שרואים מכאן" הבוחן את השינויים שחלו בתפיסותיהם של ראשי הממשלה ממחנה הימין לאחר עלייתם לשלטון. בהקדמה לספרו כתב אלדד: בשנת 1979 כבש את גלי האתר השיר "לקחת את ידי בידך"... והשורה התחתונה החותמת כל בית, "דברים שרואים משם לא רואים מכאן" נעשתה מטבע לשון. שנים אחר כך, וביתר שאת לאחר שהגיע אל כס ראש הממשלה ב-2001, היה זה אריאל שרון שהשתמש במשפט הזה, ובעיקר בפרפרזה עליו. הוא נהג לומר, "דברים שרואים מכאן לא רואים משם", בעיקר כשרצה להסביר מדוע שינה את עמדותיו המוכרות... פשוטם של דברים: המציאות המורכבת המתגלה לעיניו של ראש ממשלה שונה מהמציאות שרואה איש אופוזיציה , ואפילו מזה שרואה שר בממשלה, ומאלצת אותו לעתים ליישם מדיניות הסותרת את האידאולוגיה הזאת. רוביק רוזנטל, מילון הצירופים, הערך "דברים שרואים מכאן לא רואים משם", כתר, 2009 מילות השיר "לקחת את ידי בידך", באתר שירונט
קמרון הבריטית

קמרון הבריטית הייתה מנדט בריטי, טריטוריה בריטית במערב אפריקה, שכללה את צפון קמרון ואת דרום קמרון. כיום צפון קמרון מהווה חלקים ממדינות בורנו, אדאמאווה וטאראבה בניגריה, והמדינה העצמאית בדרום קמרון קיבלה את השם אמבזוניה, ומהווה חלק מקמרון. האזור של קמרון של ימינו נתבע על ידי גרמניה כפרוטקטורט במהלך "המרוץ לאפריקה" בסוף המאה ה-19. הקיסרות הגרמנית כינתה את השטח קמרון הגרמנית. במהלך מלחמת העולם הראשונה נכבש האזור על ידי חיילים בריטים, צרפתים ובלגיים, ומנדט חבר הלאומים ניתן מאוחר יותר לבריטניה הגדולה וצרפת על ידי חבר הלאומים בשנת 1922. המנדט הצרפתי היה ידוע כקמרון הצרפתית והשטח הבריטי נוהל כשני אזורים, צפון קמרון ודרום קמרון. צפון קמרון הורכב משני חלקים שאינם רציפים, מחולקים בנקודה בה נפגשים גבולות ניגריה וקמרון. בשנות ה-30 של המאה ה-20, רוב האוכלוסייה הלבנה כללה גרמנים, שנכלאו במחנות בריטיים החל מיוני 1940. אוכלוסיית הילידים שמנתה 400,000 איש גילו מעט עניין בהתנדבות למען הכוחות הבריטיים; רק 3,500 גברים עשו זאת. כאשר חבר הלאומים חדל להתקיים בשנת 1946, רוב שטחי המנדט סווגו מחדש כטריטוריות הנאמנות של האומות המאוחדות, ומעתה נוהלו באמצעות מועצת הנאמנות של האו"ם. מטרת הנאמנות הייתה להכין את האדמות לעצמאות בסופו של דבר. האו"ם אישר את הסכמי הנאמנות לקמרונים הבריטיים שיישלטו על ידי בריטניה ב-6 בדצמבר 1946. קמרון הצרפתית הפכה לעצמאית, כקמרון ב-1 בינואר 1960, וניגריה תוכננה לקבל עצמאות מאוחר יותר באותה השנה, מה שעורר שאלה מה לעשות עם השטח הבריטי. לאחר דיון כלשהו (שנמשך מאז 1959), הוסכם על משאל עם שהתקיים ב-11 בפברואר 1961. אזור הצפון של הרוב המוסלמי בחר באיחוד עם ניגריה, ואזור הדרום הצביע להצטרף לקמרון. צפון קמרון הפכה למחוז סרדונה בצפון ניגריה ב-31 במאי 1961, ואילו דרום קמרון הפכה למערב קמרון, מדינה מכוננת ברפובליקה הפדרלית של קמרון, מאוחר יותר באותה שנה ב-1 באוקטובר 1961. מדיה וקבצים בנושא קמרון הבריטית בוויקישיתוף El-Sudi, Ibrahim Tukur (2019-04-20). "The Nigerian States that Formed Parts of Northern Cameroons". PRNigeria News (באנגלית אמריקאית). נבדק ב-2020-04-25. Njung, George N. (2019-12-01). "The British Cameroons Mandate Regime: The Roots of the Twenty-First-Century Political Crisis in Cameroon". The American Historical Review (באנגלית). 124 (5): 1715–1722. doi:10.1093/ahr/rhz1025. ISSN 0002-8762. I.C.B Dear, ed, The Oxford Companion to World War II (1995) p 163 Nohlen, D, Krennerich, M & Thibaut, B (1999) Elections in Africa: A data handbook, p177 ISBN 0-19-829645-2 Parties and Politics in Northern Nigeria, Routledge, 1968, page 155
1937 בספורט

ערך מורחב – 1937 טור דה פראנס - רוג'ר לפבי (צרפת צרפת) ג'ירו ד'איטליה -ג'ינו ברטלי (איטליה איטליה) וואלטה אספניה - לא נערך בשל מלחמת האזרחים בספרד ערכים מורחבים – אליפות צרפת הפתוחה 1937, אליפות וימבלדון 1937 אליפות אוסטרליה הפתוחה - ננסי ויין בולטון (אוסטרליה אוסטרליה) אליפות צרפת הפתוחה - הילדה ספרלינג (גרמניה הנאצית (1935–1945) גרמניה) ווימבלדון - דורותי ראונד ליטל (בריטניה בריטניה) אליפות ארצות הברית הפתוחה - אניטה ליזנה (צ'ילה צ'ילה) אליפות אוסטרליה הפתוחה - ויויאן מק'גראת' (אוסטרליה אוסטרליה) אליפות צרפת הפתוחה - הנר הנקל (גרמניה הנאצית (1935–1945) גרמניה) ווימבלדון - דון בדג' (ארצות הברית ארצות הברית) אליפות ארצות הברית הפתוחה - דון בדג' (ארצות הברית ארצות הברית) ערך מורחב – גביע דייוויס 1937 נבחרת ארצות הברית (ארצות הברית) זכתה בגביע לאחר ניצחון 1-4 על נבחרת בריטניה (בריטניה). נבחרת ארגנטינה ניצחה את נבחרת ברזיל בגמר קופה אמריקה. ריבר פלייט מארגנטינה מנצחת את פניארול מאורוגוואי בתוצאה 5-1 וזוכה בגביע. בולוניה 1909 זוכה באליפות. גנואה זוכה בקופה איטליה מנצ'סטר סיטי זוכה באליפות. סנדרלנד זוכה בגביע. ריבר פלייט זוכה בליגת העל הארגנטינאית. גביע לאומי "קופה ד"ר קרלוס איבארגורן" - ריבר פלייט מנצחת את רוסאריו סנטראל בגמר בתוצאה 5-0 וזוכה בגביע. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - קורינתיאנס זוכה בתחרות אליפות ריו דה ז'ניירו בכדורגל - פלומיננסה זוכה באליפות שאלקה 04 זוכה באליפות. שאלקה 04 - זוכה בגביע הגרמני אתלטיק בילבאו זוכה באליפות. ערך מורחב – הגביע הארץ ישראלי 1937 הפועל תל אביב זכתה בגביע צ'ילה (צ'ילה) זכתה באליפות ואורוגוואי (אורוגוואי) זכתה במקום השני. החלו משחקים בליגת ה-NBL, שקדמה לליגת ה-NBA. קבוצת "פילדלפיה ספאס" ניצחה בליגת ה-ABL האמריקאית. ליגת העל האיטלקית בכדורסל - אולימפיה מילאנו זכה באליפות. אליפות ברית המועצות בכדורסל גברים - דינמו מוסקבה זוכה באליפות הראשונה של ברית המועצות לקבוצות. קוראל רואן באסקט - צרפת צרפת מרוצי הגרנד פרי למכוניות רודולף קרצ'יולה (גרמניה הנאצית (1935–1945) גרמניה) עם מכוניות מתוצרת מרצדס-בנץ. אינדי 500 - וילבור שאו (ארצות הברית ארצות הברית) במכונית מתוצרת "Offenhauser" האליפות נערכה בפריז, צרפת יחידות - הלנה מאייר (גרמניה הנאצית (1935–1945) גרמניה) קבוצתי - (הונגריה הונגריה) יחידים - גוסטבו מארצי (איטליה איטליה) קבוצתי - (איטליה איטליה) אוניברסיטת פיטסבורג זוכה באליפות המכללות. 12 בדצמבר - וושינגטון רדסקינס מנצחת את שיקגו ברס 21-28 באליפות ה-NFL במשחק שנערך בשיקגו, אילינוי בריגלי פילד. רנהילד ווגר (דנמרק דנמרק) קבעה 4 שיאי עולם חדשים במשחה ל-400 מטר חופשי והעמידה אותו על תוצאה של 5:11.0 דקות. 14 בפברואר באורהוס, דנמרק - שיא עולם חדש במשחה ל-200 מטר גב בתוצאה של 2:41.3 דקות נידה סנף (הולנד הולנד) 2 בפברואר באמסטרדם, הולנד - שיא עולם חדש במשחה ל-200 מטר גב בתוצאה של 2:44.6 דקות יופי ולברך (הולנד הולנד) קבעה 3 שיאי עולם חדשים במשחה ל-200 מטר חזה והעמידה אותו על תוצאה של 2:56.9 דקות. היא השחיינית האישה הראשונה בהיסטוריה ששחתה משחה זה מתחת ל-3 דקות. ז'ק קרטונה (צרפת צרפת) 6 באוגוסט טולוז, צרפת - שיא עולם חדש במשחה ל-100 מטר חזה בתוצאה של 1:09.8 דקות נבחרת הונגריה (הונגריה) קבעה 2 שיאי עולם חדשים במשחה שליחים 4x100 מטר חופשי והעמידה אותו על תוצאה של 4:06.6 דקות. מדיה וקבצים בנושא 1937 בספורט בוויקישיתוף
הציבור מטומטם ולכן הציבור משלם

"הציבור מטומטם ולכן הציבור משלם" (או בגרסה מקוצרת: "הציבור מטומטם") הוא ציטוט משירו של שלום חנוך "מחכים למשיח" (1985), שנטבע כביטוי בשיח הפוליטי בישראל. השיר "מחכים למשיח" נכתב על משבר מניות הבנקים. המשפט "הציבור מטומטם ולכן הציבור משלם" מיוחס לשר האוצר דאז, יורם ארידור, בריאיון למהדורת החדשות המרכזית "מבט". ציטוט זה אחראי במידה רבה לדימויו היהיר והמתנשא של ארידור. השיר מבטא את ייאושו של הציבור מהנעשה במדינה וממדיניות הממשלה בשלל תחומים, והמשפטים "הציבור מטומטם ולכן הציבור משלם" ו"האזרח הקטן נאלץ לשלם בגדול" מתארים את הציבור שנאלץ להתמודד עם גזירות שמשית השלטון שבו בחר, או עם מהלכים שלו שאינם לטובת הציבור הבוחר. משפטים מעין זה, כמו גם המשפט "אם זה רצון העם אז צריך להחליף את העם", המיוחס ליצחק בן-אהרן (לאחר אכזבתו מתוצאות הבחירות לכנסת התשיעית), המפנים אצבע מאשימה כלפי הציבור הפסיבי והתמים שבוחר שלטון המזיק לו במקום להועיל לו, ולעיתים אף שוב ושוב ובמודע, עוררו ביקורת ונטען כלפיהם שהם מביעים התנשאות וזלזול ביכולת השיפוט של האזרח הבוחר ובתבונתו. חנה קים, העם מטומטם?, באתר הארץ, 27 בינואר 2003 הציבור מטומטם, ולכן הציבור ישלם, באתר וואלה אורי הייטנר, העיקר שיש את מי להאשים, באתר ישראל היום, 22 במרץ 2015 מילות השיר "מחכים למשיח", באתר שירונט אורי הייטנר, פינתי השבועית ברדיו: מחכים למשיח, 4 בנובמבר 2013 לא אמר "להחליף את העם", באתר הארץ, 24 במאי 2006.
ארנסט אורדראנו

ארנסט אורדראנו (ברומנית: Ernest Urdăreanu),‏ 1897–1985, חצרן מקורב מאוד לקרול השני, מלך רומניה, מרשל חצר המלוכה ושר בממשלת רומניה מטעם חצר המלוכה, דמות מפתח בקמרילה המלכותית ומי שליווה את מלכו גם בגלות. ארנסט אורדראנו היה בנו של קצין צבא רומניה וזכה בעצמו לחינוך צבאי. לארנסט היו שני אחים, האחד מהנדס והשני איש עסקים. אורדראנו היה נהג מרוצים שזכה בתחרויות וחובב מכוניות מרוץ בדיוק כמו מעסיקו העתידי, מלך רומניה. בהמלצת בן דודו, הדיפלומט ניקולאה טיטולסקו, התקבל ב-1931 לעבודה אצל קרול השני, שהוכתר רק שנה לפני כן ומונה למנהל המוסך המלכותי והנהג המועדף על המלך ועל פילגשו, אלנה לופסקו. יחסיו הטובים עם המלך הביאו לקידומו ב-1933 לתפקיד המזכיר הפרטי של המלך וב-1936 לתפקיד סגן מרשל הארמון. בהמשך מונה אורדראנו לתפקיד מרשל הארמון, תפקיד של מנהל כל האדמיניסטרציה המלכותית של הארמון. ב-1938, לאחר הקמת הדיקטטורה המלכותית, מונה אורדראנו לשר מטעם חצר המלך ובכך היווה נציג המלך בממשלה. במסגרת תפקידו זה התלווה למלך בנסיעותיו לבריטניה, צרפת וגרמניה, נסיעות שנועדו למנוע את בידוד רומניה. בגרמניה סירב אדולף היטלר לראותו בגלל קשריו עם יהודים בקמרילה המלכותית. אורדראנו פעל, ללא הצלחה, לפיוס בין המלך ובין התנועה הלגיונרית וכשהמלך אולץ להתפטר ולצאת לגלות, התלווה אליו בנדודיו לספרד, פורטוגל, קובה, מקסיקו, ברזיל ושוב פורטוגל, שם נשאר עד יום מותו. במקסיקו הכיר אישה צעירה ממנו בהרבה ונשא אותה לאישה. בברזיל ארגן את נישואי המלך קרול עם פילגשו, אלנה לופסקו בה בעת עם נישואי הדתיים שלו ושל רעיתו. לאחר מות המלך בפורטוגל ערך את הלווייתו. מדיה וקבצים בנושא ארנסט אורדראנו בוויקישיתוף Ernest Urdareanu - seful camarilei regale (ברומנית)
פונקציית בטא של דיריכלה

במתמטיקה, פונקציית בטא של דיריכלה הנקראת על שם יוהאן פטר גוסטב לז'ן דיריכלה היא פונקציה אשר קשורה לפונקציית זטא של רימן. פונקציית בטא של דיריכלה מוגדרת על ידי : β ( s ) = ∑ n = 0 ∞ ( − 1 ) n ( 2 n + 1 ) s {\displaystyle \beta (s)=\sum _{n=0}^{\infty }{\frac {(-1)^{n}}{(2n+1)^{s}}}} , או β ( s ) = 1 Γ ( s ) ∫ 0 ∞ x s − 1 e − x 1 + e − 2 x d x {\displaystyle \beta (s)={\frac {1}{\Gamma (s)}}\int _{0}^{\infty }{\frac {x^{s-1}e^{-x}}{1+e^{-2x}}}\,dx} . הפונקציה מוגדרת לכול מספר מרוכב שמקיים R e ( s ) > 0 {\displaystyle Re(s)>0} . אפשר גם להגדיר את פונקציית בטא של דיריכלה על ידי פונקציית פוליגמא אשר מאפשרת הכללה לכול מספר בתחום המישור המרוכב. β ( s ) = 1 2 s ∑ n = 0 ∞ ( − 1 ) n ( n + 1 2 ) s = 1 ( − 2 ) 2 s ( s − 1 ) ! [ ψ ( s − 1 ) ( 1 4 ) − ψ ( s − 1 ) ( 3 4 ) ] {\displaystyle \beta (s)={\frac {1}{2^{s}}}\sum _{n=0}^{\infty }{\frac {(-1)^{n}}{\left(n+{\frac {1}{2}}\right)^{s}}}={\frac {1}{(-2)^{2s}(s-1)!}}\left[\psi ^{(s-1)}\left({\frac {1}{4}}\right)-\psi ^{(s-1)}\left({\frac {3}{4}}\right)\right]} . המשוואה הפונקציונלית של פונקציית בטא של דיריכלה (אשר מוגדרת לכול מספר מרוכב) היא β ( 1 − s ) = ( π 2 ) − s sin ⁡ ( π 2 s ) Γ ( s ) β ( s ) {\displaystyle \beta (1-s)=\left({\frac {\pi }{2}}\right)^{-s}\sin \left({\frac {\pi }{2}}s\right)\Gamma (s)\beta (s)} כאשר Γ ( s ) {\displaystyle \Gamma (s)} היא פונקציית גמא. הנה כמה ערכים מיוחדים של פונקציית בטא של דיריכלה β ( 0 ) = 1 2 {\displaystyle \beta (0)={\frac {1}{2}}} , β ( 1 ) = tan − 1 ⁡ ( 1 ) = π 4 {\displaystyle \beta (1)\;=\;\tan ^{-1}(1)\;=\;{\frac {\pi }{4}}} , β ( 2 ) = G {\displaystyle \beta (2)\;=\;G} , ( G נקרא קבוע קטלן) β ( 3 ) = π 3 32 {\displaystyle \beta (3)\;=\;{\frac {\pi ^{3}}{32}}} , β ( 4 ) = 1 768 ( ψ 3 ( 1 4 ) − 8 π 4 ) {\displaystyle \beta (4)\;=\;{\frac {1}{768}}(\psi _{3}({\frac {1}{4}})-8\pi ^{4})} , β ( 5 ) = 5 π 5 1536 {\displaystyle \beta (5)\;=\;{\frac {5\pi ^{5}}{1536}}} , β ( 7 ) = 61 π 7 184320 {\displaystyle \beta (7)\;=\;{\frac {61\pi ^{7}}{184320}}} , כאשר ψ 3 ( 1 / 4 ) {\displaystyle \psi _{3}(1/4)} היא מוגדרת להיות פונקציית פוליגמא. בצורה יותר כללית, לכל מספר טבעי k {\displaystyle k} : β ( 2 k + 1 ) = ( − 1 ) k E 2 k π 2 k + 1 4 k + 1 ( 2 k ) ! {\displaystyle \beta (2k+1)={{({-1})^{k}}{E_{2k}}{\pi ^{2k+1}} \over {4^{k+1}}(2k)!}} , כאשר E n {\displaystyle E_{n}} הוא מספר אוילר ה- n {\displaystyle n} -י. על ידי הכללה אפשר להסיק שלכל מספר טבעי k {\displaystyle k} : β ( − k ) = E k 2 {\displaystyle \beta (-k)={{E_{k}} \over {2}}} . פונקציית בטא של דיריכלה, באתר MathWorld (באנגלית)
הרולד גרין

מייג'ור גנרל הרולד ג'וזף "הארי" גרין (באנגלית: Harold Joseph "Harry" Greene; ‏11 בפברואר 1959 – 5 באוגוסט 2014) היה קצין לוגיסטיקה וטכנולוגיה בכיר בצבא ארצות הברית בדרגת מייג'ור ג'נרל, שנהרג במלחמת אפגניסטן. הוא הקצין הבכיר ביותר שנפל במלחמה זו והקצין האמריקאי הבכיר ביותר שנפל בקרב מאז מלחמת וייטנאם. גרין נולד בבוסטון. סיים לימודי תואר ראשון בהנדסת חומרים ותואר שני בהנדסת תעשייה וניהול במכון הפוליטכני רנסלר ותואר שני בהנדסת חומרים ותואר שני בהנדסה מכנית באוניברסיטת דרום קליפורניה. ב-1992 קיבל תואר דוקטור במדע חומרים מאוניברסיטה זו. גרין למד גם במכללה לפיקוד ומטה של צבא ארצות הברית ובאוניברסיטה לרכש ביטחוני (Defense Acquisition University). סיים גם תואר מוסמך בלימודים אסטרטגיים במכללה למלחמה של צבא ארצות הברית. גרין החל את שירותו הצבאי ב-1980 לאחר סיום קורס קציני מילואים, והיה לקצין הנדסה. במהלך 34 שנות שירותו מילא מספר רב של תפקידי פיקוד ומטה, לרבות בשירות ביוון, טורקיה וגרמניה. בשנת 2009 קודם לדרגת בריגדיר גנרל והיה לסגן מפקד פיקוד המחקר, הפיתוח וההנדסה של הצבא. שימש בתפקידים בכירים במטה תת-מזכיר הצבא לרכש, לוגיסטיקה וטכנולוגיה. בשנת 2012 קודם לדרגת מייג'ור גנרל. בינואר 2014 מונה לסגן מפקד מפקדת כוחות הקואליציה באפגניסטן שהופקדה על אימון הצבא האפגני לקראת פינוי כוחות הקואליציה מאפגניסטן ומסירת האחריות הביטחונית המלאה במדינה בידיו. גרין עוטר בעיטורים שונים לרבות עיטור לגיון ההצטיינות. ב-5 באוגוסט 2014 היה גרין בסיור ביקורת במחנה קארגה (Qargha), מחנה של כוחות הקואליציה בעיר קאבול בירת אפגניסטן, אשר שימש לאימון קרבי לחיילים אפגנים. חייל אפגני שערק אל מחנה הטליבאן הסתתר בתוך מבנה במחנה ופתח באש לעברו של גרין. גרין נפגע מאחור ונהרג במקום. 14 איש נוספים נפצעו בתקרית, לרבות גנרל גרמני, שלושה גנרלים אפגנים וחיילים מארצות הברית ומבריטניה. ב-14 באוגוסט הובא גרין לקבורה בבית הקברות הלאומי ארלינגטון, במעמד מזכיר ההגנה וראש מטה הצבא. גרין הותיר אחריו אב, אשה ושני ילדים. מדיה וקבצים בנושא הרולד גרין בוויקישיתוף הרולד גרין, באתר "Find a Grave" (באנגלית) ניו יורק טיימס ואי.פי, חייל אפגני הרג גנרל אמריקאי: האמריקאי הבכיר שמת במלחמה מאז וייטנאם, באתר הארץ, 5 באוגוסט 2014 מאמר על התקרית בה נהרג גרין, באתר הניו יורק טיימס, 5 באוגוסט 2014 (באנגלית) Combined Security Transition Command – Afghanistan.